L'Ajuntament de Sagunt guardona la subcampiona mundial de futbol femení Paula Sancho
27 d’agost 2018

![Imagen 1](/media/xgwawpg5/62_maq_recepcion_paula_sancho_01.jpg)![Imagen 2](/media/j3tj3z03/62_maq_recepcion_paula_sancho_02.jpg)

![](/media/xeno4i2e/62_c_recepcion_paula_sancho_03.jpg)  
  

El Saló de Plens de l'Ajuntament de Sagunt ha acollit este dilluns, 27 d'agost, la recepció de l'esportista local Paula Sancho. El motiu d'este acte ha sigut la proclamació de la jove com a Subcampiona Mundial de Futbol Femení en la categoria sub20. Durant la recepció l'alcalde li ha lliurat una insígnia de l'Ajuntament de Sagunt com a reconeixement en nom de la ciutat per la seua carrera i èxits esportius. També ha assistit el regidor d'Esports Miguel Chover, la regidora d’Igualtat María Giménez, altres membres de l'equip de govern i nombrosos familiars i amics de la futbolista saguntina.

  

L'alcalde de Sagunt ha agraït i reconegut el treball i esforç de l'esportista, tant per la seua trajectòria com per la seua representació de la ciutat de Sagunt. Quico Fernández ha reafirmat que Paula “**és una de les esportistes més destacades de la història de la nostra ciutat**”. L'alcalde ha recalcat el valor especial que té la pràctica de l'esport, tant individual com col·lectiu, sent una inversió en salut i futur: “**Gràcies a la gent com Paula aquesta és una ciutat més important**”.

![](/media/hevch5uz/62_c_recepcion_paula_sancho_04.jpg)  

El regidor d'Esports Miguel Chover ha remarcat la importància de “**poder practicar esport en les mateixes condicions que ho fan els hòmens**”. Chover l'ha posada com a exemple perquè “**eres esportista, jove i dona, i per tant eres tot allò que les xiques han de mirar per a fer esport**”. I ha conclòs dient que “**l'esport encara que porta article masculí és universal i, per tant, és alguna cosa que cal practicar des d'on cadascun estiga i lògicament sense gèneres i sempre amb principi d'igualtat per davant**”.

  

Per la seua banda, Paula Sancho ha donat les gràcies pel suport rebut tant a la selecció com per part de la seua ciutat: “**Estic molt orgullosa de vosaltres, igual que vosaltres de mi. I igualment per tot el que hem aconseguit, ja no només a nivell de futbol, sinó perquè este esport cresca a nivell femení, perquè totes les dones puguen fer les coses que els agraden i lluitar per açò com nosaltres**”.

​![](/media/dweovdyw/62_c_recepcion_paula_sancho_05.jpg)  
  
  

​​​​​

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-guardona-la-subcampiona-mundial-de-futbol-femeni-paula-sancho/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-guardona-la-subcampiona-mundial-de-futbol-femeni-paula-sancho/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-guardona-la-subcampiona-mundial-de-futbol-femeni-paula-sancho/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-guardona-la-subcampiona-mundial-de-futbol-femeni-paula-sancho/)